**- ตัวอย่าง -**

**สัญญาซื้อขายข้าวโพดล่วงหน้า**

**โครงการสานพลังประชารัฐเพื่อสนับสนุนการปลูกข้าวโพดหลังฤดูทำนา**

ทำที่

วันที่ เดือน พ.ศ.

 สัญญาฉบับนี้ทำขึ้นระหว่าง อายุ .
อยู่บ้านเลขที่ หมู่ที่ ซอย ถนน .
ตำบล อำเภอ จังหวัด ซึ่งต่อไปนี้เรียกว่า “**ผู้ขาย”** ฝ่ายหนึ่ง กับ .
โดยมี เป็นผู้แทน
สำนักงานตั้งอยู่ที่เลขที่ หมู่ที่ ซอย ถนน .
ตำบล อำเภอ จังหวัด .
ซึ่งต่อไปนี้เรียกว่า **“ผู้ซื้อ”** อีกฝ่ายหนึ่ง โดยคู่สัญญาทั้งสองฝ่ายตกลงทำสัญญาร่วมกันตามรายละเอียด
และเงื่อนไขดังต่อไปนี้

**ข้อ ๑. วัตถุประสงค์ของสัญญา**

 ผู้ซื้อประกอบธุรกิจ และผู้ขายมีความประสงค์ที่จะนำข้าวโพด
มาขายให้แก่ผู้ซื้อตามโครงการสานพลังประชารัฐเพื่อสนับสนุนการปลูกข้าวโพดหลังฤดูทำนา โดยผู้ขายจะเป็น
ผู้จัดหาพื้นที่สำหรับเพาะปลูก ดำเนินการเพาะปลูก โดยต้นทุนทางด้านระบบชลประทาน กำลังคน
และค่าใช้จ่ายในการเพาะปลูก เพื่อปฏิบัติตามสัญญาให้ผู้ขายเป็นผู้รับผิดชอบ

 ผู้ซื้อและผู้ขายตกลงจะให้ความร่วมมือกันอย่างเต็มที่เพื่อผลักดันและส่งเสริมให้การดำเนินการ
ในโครงการสานพลังประชารัฐเพื่อสนับสนุนการปลูกข้าวโพดหลังฤดูทำนา บรรลุผลตามวัตถุประสงค์

**ข้อ ๒. ระยะเวลาในการปฏิบัติตามสัญญา**

 สัญญาฉบับนี้มีผลบังคับใช้ตั้งแต่วันที่ เดือน พ.ศ. .
ถึงวันที่ เดือน พ.ศ.

**ข้อ ๓. รายละเอียดของสถานที่ปลูกข้าวโพด**

 สถานที่ตั้งของแปลงข้าวโพดซึ่งผู้ขายใช้ปลูกข้าวโพดเพื่อส่งมอบให้แก่ผู้ซื้อตามสัญญาฉบับนี้ มีพื้นที่
 ไร่ งาน ตารางวา ตั้งอยู่เลขที่ หมู่ที่ ซอย .
ถนน ตำบล อำเภอ จังหวัด .รายละเอียดปรากฏตามเอกสารแนบท้ายสัญญาฉบับนี้

/ข้อ ๔. ...

**ข้อ ๔. หน้าที่ของคู่สัญญา**

 **๔.๑ หน้าที่ของผู้ซื้อ**

 ๑) รับซื้อผลผลิตทั้งหมดที่เป็นไปตามมาตรฐานคุณภาพข้าวโพดเลี้ยงสัตว์ของสมาคมผู้ผลิต
อาหารสัตว์ไทย (ข้าวโพดเลี้ยงสัตว์เบอร์ ๒ ความชื้นไม่เกินร้อยละ ๑๔.๕)

 ๒) การเข้าไปมีส่วนร่วมในการผลิตที่จำเป็นในการเพาะปลูกให้กับเกษตรกร ได้แก่ การจัดปัจจัยการผลิต การส่งเจ้าหน้าที่ลงแปลงเพื่อตรวจสอบ หรือให้คำแนะนำ เป็นต้น ให้คิดมูลค่าโดยอ้างอิงจากราคาตลาด ณ วันที่ส่งมอบให้แก่เกษตรกร พร้อมทั้งแนบรายละเอียดวิธีการคิดราคาที่ชัดเจน

 ๓) จัดเตรียมสถานที่สำหรับรับมอบข้าวโพดจากผู้ขายเพื่อให้ผู้ขายส่งมอบข้าวโพดตามสัญญา

 **๔.๒ หน้าที่ของผู้ขาย**

๑) ผู้ขายรับรองว่าข้าวโพดที่ตกลงซื้อขายตามสัญญาฉบับนี้ เป็นข้าวโพดในโครงการสานพลังประชารัฐเพื่อสนับสนุนการปลูกข้าวโพดหลังฤดูทำนา และมิได้เป็นข้าวโพดที่ผู้ขายรับซื้อมาจากเกษตรกรรายอื่น

 ๒) ผู้ขายมีหน้าที่รับผิดชอบ การเตรียมดิน การปลูก การกำจัดวัชพืชและศัตรูพืช การเก็บเกี่ยว
ระบบชลประทาน และกำลังคน เพื่อปฏิบัติตามสัญญา โดยเป็นค่าใช้จ่ายของผู้ขายเอง

 ๓) ผู้ขายจะต้องส่งมอบผลิตผลทั้งหมดตามวัน เวลา และสถานที่ที่กำหนด ให้แก่ผู้ซื้อ
แต่เพียงผู้เดียว หากผู้ขายไม่ปฏิบัติตามข้อตกลงนี้ไม่ว่าด้วยประการใดๆ ย่อมถือว่าผู้ขายผิดสัญญา

**ข้อ ๕. ราคาและวิธีการคำนวณราคาวัตถุดิบและผลิตผลทางการเกษตร**

 ผู้ขายและผู้ซื้อตกลงราคาซื้อขายข้าวโพดตามราคาตามที่กระทรวงพาณิชย์กำหนด โดยคำนวณน้ำหนักข้าวโพดเป็นเมตริกตัน รายละเอียดปรากฏตามเอกสารแนบท้ายสัญญา

**ข้อ ๖. การชำระเงิน**

ผู้ขายและผู้ซื้อตกลงทำการสรุปราคา ปริมาณและคุณภาพของ ข้าวโพดที่ซื้อขายกันตามสัญญานี้ ภายใน ๗ วัน นับแต่วันที่ผู้ซื้อได้รับมอบข้าวโพดจากผู้ขาย โดยที่ผู้ซื้อตกลงที่จะชำระราคาข้าวโพดให้แก่ผู้ขายภายใน ๗ วัน นับแต่วันที่ทำการสรุปราคาข้าวโพด

**ข้อ ๗. เหตุยกเว้นการไม่ปฏิบัติตามสัญญาในกรณีที่เกิดเหตุสุดวิสัย หรือเกิดสถานการณ์ที่ไม่สามารถคาดการณ์หรือหลีกเลี่ยงได้ และอยู่นอกเหนือการควบคุมของคู่สัญญา**

 ในกรณีที่มีเหตุสุดวิสัยหรือเหตุหนึ่งเหตุใดที่อยู่นอกเหนือการควบคุมของคู่สัญญา ได้แก่ อัคคีภัย
อุทกภัย วาตภัย และภัยธรรมชาติ เป็นต้น อันเป็นเหตุให้คู่สัญญาไม่สามารถปฏิบัติตามสัญญา คู่สัญญา
ทั้งสองฝ่ายจะตกลงร่วมกันในการกำหนดแนวทางแก้ไขปัญหาดังกล่าวเพื่อบรรเทาความเสียหายที่เกิดขึ้น

/ข้อ ๘. ...

**ข้อ ๘. กรรมสิทธิ์ในทรัพย์สินที่เกี่ยวข้องในขั้นตอนของการผลิตผลิตผลทางการเกษตร**

 ผู้ขายและผู้ซื้อตกลงกันให้กรรมสิทธิ์ในทรัพย์สินที่เกี่ยวข้องในขั้นตอนของการผลิตผลิตผลทางการเกษตร
เป็นกรรมสิทธิ์ของผู้ซื้อหรือผู้ขายแล้วแต่กรณี โดยให้พิจารณาว่าผู้ขายหรือผู้ซื้อเป็นผู้จัดหาทรัพย์สินดังกล่าว
เพื่อนำมาใช้ในการผลิต

**ข้อ ๙. ผู้รับความเสี่ยงภัยในผลิตผลทางการเกษตร และความเสี่ยงทางการค้าในกรณีที่ผลิตผลทางการเกษตรไม่สามารถจำหน่ายได้ตามราคาที่กำหนดไว้**

 ๑) ในระหว่างการปลูกหากเกิดโรคระบาดและเป็นเหตุให้คู่สัญญาไม่สามารถปฏิบัติ
ตามสัญญาข้อใดข้อหนึ่งได้ ให้คู่สัญญาตกลงร่วมกันเพื่อบรรเทาความเสียหายที่เกิดขึ้น เว้นแต่กรณีที่
โรคระบาดนั้นเกิดจากความผิดของผู้ขาย ผู้ขายจะต้องรับภาระในความเสียหายที่เกิดขึ้น

 ๒) ในกรณีที่ผลิตผลทางการเกษตรไม่สามารถจำหน่ายได้ตามราคาที่กำหนดไว้ผู้ซื้อตกลง
ที่จะรับซื้อข้าวโพดตามโครงการสานพลังประชารัฐเพื่อสนับสนุนการปลูกข้าวโพดหลังฤดูทำนาทั้งหมด
ตามราคาที่ตกลงไว้ในข้อ ๕. โดยไม่มีการเปลี่ยนแปลง

**ข้อ ๑๐. การเยียวยาความเสียหายจากการผิดสัญญา**

 ในกรณีที่เกิดความเสียหายจากคู่สัญญาที่ไม่สามารถปฏิบัติตามสัญญา คู่สัญญาฝ่ายที่ก่อให้เกิดความเสียหายยินยอมที่จะชำระค่าปรับให้แก่คู่สัญญาอีกฝ่ายหนึ่งในอัตรา

**ข้อ ๑๑. สิทธิในการบอกเลิกสัญญาของคู่สัญญา**

หากคู่สัญญาฝ่ายใดฝ่ายหนึ่งไม่ปฏิบัติตามข้อตกลงในสัญญาไม่ว่าข้อใดข้อหนึ่ง หรือหลายข้อรวมกัน
คู่สัญญาอีกฝ่ายหนึ่งมีสิทธิบอกเลิกสัญญาและเรียกค่าเสียหายได้ทันที และให้ถือว่าสัญญาสิ้นสุดลง

 สัญญาฉบับนี้ทำขึ้นสองฉบับ มีข้อความถูกต้องตรงกัน คู่สัญญาทั้งสองฝ่ายได้อ่านและเข้าใจข้อความ
ในสัญญานี้ดีแล้ว และเห็นว่าเป็นไปตามเจตนาของตน จึงลงลายมือชื่อไว้ต่อหน้าพยานเป็นสำคัญ ณ วัน เดือน ปี ตามที่ระบุไว้ข้างต้น โดยคู่สัญญาต่างยึดถือไว้ฝ่ายละฉบับ

ลงชื่อ ผู้ขาย ลงชื่อ ผู้ซื้อ
( ) ( )

ลงชื่อ พยาน ลงชื่อ พยาน
( ) ( )